Guacamole-burger sonder rolletjie | SARIE
Guacamole-burger sonder rolletjie	deur Barbara Joubert
Verhit oond tot 200 °C. Druk die vleis van 500 g varkworsies uit. Meng dit met 500 g maalvleis, 1 fyngekapte rooi-ui, tiemieblaartjies van sowat 6 takkies, gerasperde skil van 1 suurlemoen, 3 fyngekapte knoffelhuisies en 1 eier. Geur met sout en peper. Vorm 4 groot burgers met jou hande. Verhit 50 ml olyfolie in pan (wat jy in die oond kan sit) en braai burgers weerskante tot mooi bruin. Plaas pan in warm oond en rooster vir sowat 20 minute tot gaar. Vir die guacamole, meng 1 avokado, 2 fyngekapte knoffelhuisies en sap van 1 suurlemoen. Sny 100 g klein rosa-tamaties in blokkies en voeg by. Geur met sout en peper. Smelt 30 ml botter in pan en braai 180 g suiker-ertjies vir 3 minute. Skep guacamole op elke burger. Sit voor met suiker-ertjies en groenslaai. VINPRO NUUS: COVID-19 INPERKING #7 (7 APRIL 2020) – Worcester Wine & Olive Route
VERGUNNING MET BETREKKING TOT DIE UITVOER VAN SUID-AFRIKAANSE WYN
Na die uitreiking van die jongste Staatskoerant vanmiddag wil die Suid-Afrikaanse wynbedryf ‘n gesamentlike brief deel wat ons lede ‘n mate van duidelikheid sal gee rakende die vrystellings wat hierin genoem word.
U moet u ook vergewis van die laaiprosedures in pakhuise en die voorkomende maatreëls, vanuit ‘n verpakte sowel as grootmaat-perspektief, wat in die brief ingesluit is.
Die Taakspan vergader môre weer om duidelikheid te kry oor sekere verdere aspekte soos uiteengesit in bogenoemde terugvoerdokument, en sal dit meedeel sodra meer inligting beskikbaar is.
Ons wil ook van hierdie geleentheid gebruik maak om die Uitvoerderstaakspan te bedank vir hul harde werk en ywer tot dusver en ook aan die onderskeie regeringsinstansies wat die tyd geneem het om ons saak te hersien en hulself tot die vergunning verbind het.
Ons wil die erns van die globale Covid-19-pandemie weer beklemtoon en vra dat elke onderneming en persoon in ons bedryf die regulasies soos uiteengesit deur die Suid-Afrikaanse regering streng nakom en ekstra voorsorgmaatreëls tref om die veiligheid van hul werknemers tydens die 21 dae inperking te verseker.
← VINPRO NUUS: COVID-19 INPERKING #5 6 APRIL 2020 VINPRO NUUS: COVID-19 INPERKING #9 9 APRIL 2020 →